ྟི།བོད་སྐད་དུ།དབུ་མའི་རྒྱན་གྱི་འགྲེལ་པ།འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།།གང་དག་སུ་རྣམས་དག་བརྟེན་བློ་མངའ་ས
ལ་བཞུགས།།ཆོས་ཚུལ་ཟབ་མོ་རྒྱ་མཚོ་ལྟ་བུ་པའི་ཕ་རོལ་གཟིགས།།ལྷག་པར་མོས་པ་ཡོངས་བསྒོམས་ཐུགས་མངའ་ཆེ་རྣམས་ཀྱི།།བླ་བཞུགས་དེ་དག་རྣམས་ལ་རྟག་ཏུ་ཕྱག་འཚལོ།།བདག་དང་གཞན་གྱི་དོན
ཕུན་སུམ་ཚོགས་པ་བསྒྲུབ་པར་ཅི་ལ་ཡང་མ་དག་པར་ཆས་པ།དངོས་པོའི་རྣམ་པ་མ་བརྟགས་གཅིག་པུ་ན་དགའ་བ་མ་ལུས་པ་གཟུགས་བརྙན་ལ་སོགས་པ་ལྟ་བུར།ཡང་དག་པར་ན་རང་བཞིན་མེད་པར་རྟོག།
ནཉོན་མོངས་པ་དང་ཤེས་བྱའི་སྒྲིབ་པ་མཐའ་དག་སྤོང་བར་འགྱུར་ཏེ།དེ་བས་ན་རིགས་པ་དང་ལུང་གི་ཆོས་ཐས་ཅད་རང་བཞིན་མེད་པར་ཁོང་དུ་ཆུད་པར་བྱ་བའི་ཕྱིར་རབ་ཏུ་འབདོ།དེ་ལ་ལུང་དངོས་པོའི་སྟོབས་ཀྱིས་ཞུ་ཟླ་བའི་རྗེསུ་དཔག་པ་དང་
བྲལ་བ་ནི་དད་པས་རྗེསུ་འབྲང་བ་རྣརྣཾས་ཀྱང་ཤིན་ཏུ་ཡོངསུ་ཚིམ་པར་མི་འགྱུར་བས་རིཌ་པ་ཇེ་བརྗོད་པར་བྱའོ།།བདག་དང་གཞན་སྨྲས་དངོས་འདི་དག་ཡང་དག་ཏུ་ན་གཅིག་པ་དང་།དུ་མའི་རང་བཞིན་བྲལ་བའི་ཕྱིར།རང་བཞིན་མེད་དེ་གཟུཌ་བརྙན་བཞིན།རང་བཞིན

ཡོད་པར་གྱུར་ན་ནི་གཅིག་པའམ་ཅིག་ཤོས་ལས་མི་འདའོ།།དེ་དག་ནི་ཕན་ཚུན་སྤངས་ཏེ་གནས་པའི་མཚན་ཉིད་ཡིན་པས་ཕུང་པོ་གཞན་སེལ་བར་བྱེད་དོ།།རང་གི་སྡེ་པ་དང་།ཕྱི་རོལ་པ་དག་གིས་སྨྲས་པའི་ཕུང་པོ་དང་།གཙོ་བོ་ལ་སོགས་པ་དེ་དག་ཡང་དག
པར་ན་མེད་དེ།རང་བཞིན་མེད་པར་གསལ་བར་ཤེས་སོ།།གཏན་ཚིགས་འདི་མ་གྲུབ་བོ་སྙམ་དུ་མ་སེམས་ཤིག།འབྲས་བུ་རིམ་ཅན་ཉེར་སྦྱོར་བས།།རྟག་རྣམས་གཅིག་པུའི་བདག་ཉིད་མིན།།འབྲས་བུ་རེ་རེའི་ཐ་དད་ན།།དེ་དག་རྟག་ལས་ཉམས་པར་འགྱུར།།རང་གི་སྡེ་བ
ངདང།གཞན་གྱིས་ཁས་བླངས་པའི་དངོས་པོ་དེ་དག་ནི་རྟག་པའམ་ཅིག་ཤོས་དང་།ཕུང་པོ་གཉིས་སུ་རྣམ་པར་གནས་གྲང་ན།དེ་ལ་དང་པོ་ནི་འབྲས་བུ་རིམ་ཅན་དགའ་བ་དང་།གདུང་བ་ལ་སོགས་པ་སྐྱེད་པས་རིམ་ཅན་མ་ཡིན་པ་དང་།གཅིག་པུའི་བདག་ཉིད་དུ་མི་རིགས་ཏེ།དེ་དག་གི།
བྲས་བུ་རྣམས་ཀྱང་ཅིག་ཅར་དུ་འབྱུང་བར་འགྱུར་བའི་ཕྱིར་རོ།།འབྲས་བུ་རྣམས་ནི་རྒྱུ་མ་ཚང་ན་ཤོལ་གྱི།གང་གི་ཚེ་རྒྱུའི་ནུས་པ་ཐོགས་པ་མེད་པར་གྱུར་པ་དེའི་ཚེ།དེ་དག་ལ་ཤོལ་བ་སྲིད་པར་ག་ལ་འགྱུར།ཤོལ་ན་ནི་དེ་ལ་ཡོད་པའི་རྗེས་སུ་འགྲོ་བ་དང་།ལྡོག་པའི་རྗེས་སུ་མི་བྱེད་པའི་ཕྱིར།།
འདི་དག་དེའི་འབྲས་བུ་དག་ལ་འགྱུར།བྱེ་བྲག་ཏུ་བསྒྱུར་དུ་མི་རུང་བ་རྣམས་ནི་ལྷན་ཅིག་བྱེད་པའི་རྒྱུ་ལ་ལྟོས་པར་མི་འཐད་པར་ཤིན་ཏུ་གསལ་ལོ།།གཞན་ཡང་འབྲས་བུ་བྱེད་པའི་དུས་ན་ལྷན་ཅིག་བྱེད་པའི་རྐྱེན་དང་འདུག་པའི་དངོས་པོ་གང་ཡིན་པ་དེ་ཉིད་ལྷན་ཅིག་བྱེད་པའི་རྒྱུ་དང་བྲལ་བའི་དུས་ན་ཡང
དོད་ན་ནི་དེའི་རྗེས་སུ་འཇུག་པ་ཉིད་ཀྱི་ཕྱིར་དེའི་ཚེ་ལྷན་ཅིག་བྱེད་པའི་རྐྱེན་རྣམས་ཀྱང་མགུལ་ནས་བཏགས་པ་བཞིན་དུ་སྟོབས་ཀྱིས་དྲངས་ནས་གནས་ཏེ།འབྲས་བུ་རྒྱུན་མི་འཆད་པ་བཟློག་པ་མེད་པ་ཉིད་དུ་འགྱུར་རོ།།འདིས་ནི་གང་དག་ལྷན་ཅིག་བྱེད་པའི་རྒྱུ་དེ་ཉིད་ནུས་པའི་སྒྲར་བརྗོད་དེ།དེའི་
མ་གྱིས་འབྲས་བུའི་རིམ་བྱས་སོ་ཞེས་སྨྲ་བ་དེ་དག་ལ་ལན་བཏབ་པར་གྱུར་ཏོ།།ཇི་སྟེ་ཉེས་པ་འདིར་འགྱུར་དུ་འོང་ཞེས་ཏེ།འབྲས་བུ་རི་མ་ཅན་རྣམས་ལ་དེ་དག་གི་རང་བཞིན་གཞན་དང་གཞན་དུ་རིམ་ཅན་ཉིད་དེ་ཞིན་ནི་དེ་དག་ལ་རྟག་པར་འདོད་པ་དོར་བར་བྱ་སྟེ།འབྲས་བུ་སོ་སོ་བས་སྔ་མ་དང་ཕྱི་མའི་རང

བཞིཞིན་འཇིག་པ་དང་འབྱུང་བར་འགྱུར་བའི་ཕྱིར་རོ།།རང་གི་སྡེ་པ་གང་དག་བསྒོམས་པའི་སྟོབས་ཙམ་གྱིས་འབྱུང་བའི་ཤེས་པའི་དམིགས་པ་འདུས་བྱས་ཀྱི་འཇུག་པ་ཐམས་ཅད་དང་མི་མཐུན་པ་རང་ལ་དམིགས་པའི་ཡིད་ཙམ་ལ་ཡང་དགོས་པ་མེད་པའི་འདུས་མ་བྱས་ནི་དེ་ཁོན་ཤེས་པའི་ཡུལ་ཡིན།
པའི་ཕྱིར་དོན་དམ་པར་ཡོད་དོ་ཞེས་སྨྲ་བ་དེ་དག་གི་ལུགས་ལྟར་ན་རང་བཞིན་གཅིག་པུ་ཉིད་དུ་འགལ་བ་མེད་དོ་ཞེ་ན།འགལ་ཏེ་འདི་ལྟར།བསྒོམས་ལས་བྱུང་བའི་ཤེས་པ་ཡིས།།ཤེས་བྱ་འདུས་མ་བྱས་སྨྲ་བའི།།ལུགས་ལའང་གཅིག་མིན་དེ་དག་ནི།།རིམ་ཅན་ཤེས་དང་འབྲེལ་ཕྱིར་རོ།།
ཡུལ་དང་ཡུལ་ཅན་ཡིན་པའི་ཕྱིར་རྣམ་པར་ཤེས་པ་རིམ་ཅན་དང་འབྲེལ་པ་ཅན་དག་ཀྱང་ཅི་གཅིག་པུའི་རང་བཞིན་དུ་མི་འགྱུར་རམ་ཞེ་ན་མི་འགྱུར་ཏེ།འདི་ལྟར།རྣམ་ཤེས་སྔ་མས་ཤེས་བྱ་བའི།།རང་བཞིན་རྗེས་སུ་འབྲང་ན་ནི།།ཤེས་པ་སྔ་མའང་ཕྱི་མར་འགྱུར།།ཕྱི་མའང་དེ་བཞིན་སྔ་མར
འགྱུར།།དེ་ལྟ་མ་ཡིན་ན་རྣམ་པར་ཤེས་པ་སྔ་མས་ཤེས་པར་བྱ་བ་འདུས་མ་བྱས་ཀྱི་རང་བཞིན་ནི་ཕྱི་མའི་དུས་ནའང་ཡོད་ལ།རྣམ་པར་ཤེས་པ་སྔ་མ་ནི་མེད་པ་དང་།དེ་བཞིན་དུ་ཤེས་པ་ཕྱི་མས་ཤེས་པར་བྱ་བ་ནི་སྔ་ན་ཡོད་ལ།ཤེས་པ་ཕྱི་མ་ནི་མེད་དོ་ཞེས་བྱ་བ་ཉམས་པར་འགྱུར་རོ།།ཇི་སྟེ་ཤེས་པ
ཕྱི་མ་དང་སྔ་མས་ཤེས་པར་བྱ་བ་དེའི་ངོ་བོ་སྔོན་དང་ཕྱི་མའི་གནས་དག་ན་མེད་ན།གལ་ཏེ་དེ་ལྟ་ན་ནི།སྔོན་དང་ཕྱི་མའི་གནས་རྣམས་སུ།།དེ་ཡི་ངོ་བོ་མི་འབྱུང་ན།།འདུས་མ་བྱས་ཏེ་ཤེས་པ་བཞིན།།སྐད་ཅིག་འབྱུང་བར་ཤེས་པར་བྱ།།བསམ་གཏན་གྱི་ཐུར་མས་བློ་གྲོས་གྱི་མིག་ཕྱེ་བ་རྣམས་ཀྱིས་རྣམ
པར་ཤེས་པ་བྱུང་མ་ཐག་ཏུ་འཇིག་པ་རྒྱུན་དུ་འབབ་པ།ཡུལ་དེ་ལ་འཇུག་པ་གཞན་གྱི་དུས་ན་མེད་པའི་རང་བཞིན་ལྟར་དེ་ཡང་སྐད་ཅིག་རེ་རེ་ལ་འཇིག་པ་ལས་མི་འདའ་བར་འགྱུར་རོ།།དེ་ལྟར་ན།དེའི་མིང་དོན་དང་མཐུན་པ་ཡང་རིགས་པ་མ་ཡིན་པ་ཉིད་དུ་བསྟན་པ།སྔ་མ་སྔ་མའི་སྐད་ཅིག་གི།
མ་་་ས་འབྱུང་བར་འགྱུར་བས་ན།།འདུས་མ་བྱས་སུ་འདི་མི་འགྱུར།།སེམས་དང་སེམས་ལས་བྱུང་བ་བཞིན།།ཅི་སྟེ་སྐད་ཅིག་ཕྱི་མ་ཕྱི་མ་རྣམས་རང་དབང་དུ་འབྱུང་ངོ་ཞེ་ན།དེ་ལྟར་འགྱུར་བར་ནི་མི་ནུས་ཏེ།སྐད་ཅིག་པ་རྣམས་འདི་དག་ཏུ།།རང་དབང་འབྱུང་བར་འདོད་ན་ནི།།གཞན་ལ་

ལྟོས་པ་མེད་པའི་ཕྱིར།།རྟག་ཏུ་ཡོད་པའམ་མེད་པར་འགྱུར།།རེས་འགའ་འབྱུང་བའི་ཕྱིར་དེ་དག་ཀྱང་སེམས་དང་སེམས་ལས་བྱུང་བ་དེ་བཞིན་དུ་རྟེན་ཅིང་འབྲེལ་བར་འབྱུང་བ་ཉིད་དུ་གསལ་བར་ཤེས་པར་བྱའོ།།འདི་དག་ཐམས་ཅད་ནི་བདག་གིས་རློམས་ཏེ་སྨྲས་སུ་ཟད་ཀྱི།།
ན་བྱ་བ་ཐམས་ཅད་ཀྱི་ནུས་པ་དང་བྲལ་བ་ལ་ནི་རྟོག་པ་དང་ལྡན་པ་རྣམས་ཀྱིས་རྣམ་པར་དཔྱད་པའི་དོན་ཅི་ཡང་མེད་དེ།དོན་བྱ་བར་ནུས་པ་རྣམ་པར་བརྟག་པའི་ཡུལ་ཡིན་པའི་ཕྱིར་རོ།།གཞན་དུ་ན།དོན་བྱེད་ནུས་པ་མ་ཡིན་ལ།།དེ་འདོད་བརྟགས་པས་ཅི་ཞིག་བྱ།།མ་ནིང་གཟུགས་བཟང་མི
ཟང་ཞེས།།འདོད་ལྡན་རྣམས་ཀྱིས་བརྟགས་ཅི་ཕན།།དེ་བས་ན་མཁས་པ་རྣམས་ཀྱིས་ནི་དོན་བྱེད་ནུས་པ་ལ་དངོས་པོའི་མཚན་ཉིད་ཅེས་སྨྲའོ།།དངོས་པོ་རྣམ་པ་དེ་ལྟ་བུ་ལ།གང་ཟག་དང་ཆོས་ལ་བདག་མེད་པ་ལ་སོགས་པ་སྟོན་ཅིང་དེ་ལས་བཟློག་པ་སྒྲོ་བཏགས་པའི་ངོ་བོ་ནི་དགག།
ར་བྱེད་དེ།སྐྱེས་བུའི་དོན་ཅེས་བརྗོད་པ་འབྲས་བུ་འབྱུང་བ་ནི་འདི་ཉིད་ལ་རག་ལས་པའི་ཕྱིར་རོ།།གཞན་ནི་སྒྲུབ་པ་ཡང་མེད་འགག་པ་ཡང་མེད་དེ།དེ་ནི་བཏང་སྙོམས་སུ་བྱ་བ་ཉིད་དུ་གནས་པའི་ཕྱིར་རོ།།དེ་ལྟར་ན་དངོས་པོ་ཡུལ་ཐམས་ཅད་བདག་མེད་པ་ལ་སོགས་པར་མ་བསྟན་ཏོ།
སྙམ་དུ་མ་སེམས་ཤིག།ཐམས་ཅད་ཅེས་བྱ་བའི་སྒྲ་ནི་བརྗོད་པར་འདོད་པའི་དོན་མ་ལུས་པ་ལ་བརྗོད་པའི་ཕྱིར་ཏེ།བརྗོད་པར་འདོད་པ་ནི་དོན་བྱེད་ནུས་པའི་དངོས་པོ་ཐམས་ཅད་དོ།།དེ་ལྟ་བས་ན་དོན་བྱེད་ནུས་པ་ནི་སྐད་ཅིག་པ་ཉིད་དུ་ངེས་སོ།།གཞན་ནི་རིམ་དང་ཅིག་ཤོས་ཀྱི་དོན་བྱེད་པར་མི་འཐད
པའི་ཕྱིར་རོ།།གང་ཟག་སྐད་ཅིག་པའམ།སྐད་ཅིག་མ་ཡིན་པར་བརྗོད་དུ་མེད་པ་ནི་རང་བཞིན་མེད་པ་ཉིད་དེ།ནམ་མཁའི་མེ་ཏོག་ལ་སོགས་པ་ལྟར་བསྒྲིམ་མི་དགོས་པར་གྲུབ་བོ།།གཞན་ཡང་།སྐད་ཅིག་སྐད་ཅིག་མ་ཡིན་པར།།གང་ཟག་བསྟན་དུ་མི་རུང་བས།།གཅིག་དང་དུ་མའི་རང་
ཞིན་དང་།།བྲལ་བར་གསལ་བར་རབ་ཏུ་ཤེས།།ཕ་རོལ་གྱིས་ཁས་བླངས་པའི་གང་ཟག་ཆོས་ཅན་ལ།གཏན་ཚིགས་ཀྱི་རྩ་བ་གཅིག་དང་དུ་མའི་རང་བཞིན་དང་བྲལ་བ་ཉིད་ཚེགས་མེད་པ་ཉིད་དུ་འགྲུབ་བོ།།སྐད་ཅིག་པར་གྱུར་ན་ནི་དུ་མའི་རང་བཞིན་དུ་འགྱུར་ཏེ།སྐད་ཅིག་རེ་རེ་ལ་

ཡང་རང་བཞིན་གཞན་དང་གཞན་འབྱུང་བའི་ཕྱིར་རོ།།སྐད་ཅིག་མ་ཡིན་ན་ནི་རྟག་ཏུ་བསྟན་པ་གཅིག་པུའི་ངོ་བོ་ཡིན་པའི་ཕྱིར་གཅིག་པུའི་རང་བཞིན་དུ་འགྱུར་རོ།།གཉི་ག་ལྟར་ཡང་བརྗོད་དུ་མེད་ན་ནི་ཚོགས་མེད་པར་གཅིག་དང་དུ་མའི་རང་བཞིན་གྱིས་སྟོང་པ་ཉིད་དུ་གྲུབ་བོ།།གཞན་ཡང་
གཞན་དག་གིས་གཞན་དུ་དངོས་པོ་རྣམས་ལ་ཁྱབ་པ་དང་མ་ཁྱབ་པའི་ཕུང་པོ་གཉིས་སུ་ཁས་བླངས་ཏེ།དེ་ལ་ཁྱབ་པ་ནི་ནམ་མཁའ་ལ་སོགས་པའོ།།མ་ཁྱབ་པ་ནི་རགས་པ་དང་རྡུལ་ཕྲ་རབ་རྣམས་སོ།དེ་དག་ཐམས་ཅད་ཀྱང་གཅིག་པུའི་རང་བཞིན་དང་འགལ་བར་བསྟན་པ།ཐ་དད
ཕྱོགས་དང་འབྲེལ་པས་ན།།ཁྱབ་རྣམས་གཅིག་པུར་ག་ལ་འགྱུར།བསྒྲིབས་དང་མ་བསྒྲིབས་དངོས་སོགས་ཕྱིར།།རགས་པ་རྣམས་ཀྱང་གཅིག་པུ་མིན།ནམ་མཁའ་ལ་སོགས་པ་ཕྱོགས་ཐ་དད་པའི་ཤིང་ལ་སོགས་པ་དང་འབྲེལ་པ་དེ་དག་གི་གཅིག་དང་འབྲེལ་བའི་རང་བཞིན་གང་ཡིན་པ།
་ཉིད་གཞན་དང་འབྲེལ་པ་ཅན་ཡང་ཡིན་ན་ནི་དེས་ན་དེ་དང་འབྲེལ་བའི་ཕྱིར་དེ་གཅིག་པུའི་བདག་ཉིད་ཡིན་པ་བཞིན་དུ་གཞན་ཡང་དེ་དང་ཐ་དད་མ་ཡིན་པར་འགྱུར་རོ།།འོན་ཏེ་དེ་ཕྱོགས་ཐ་དད་ན་ནི་རང་བཞིན་དེ་ཉིད་གཞན་དང་འབྲེལ་པ་ཅན་མ་ཡིན་པར་འགྱུར་རོ།།རགས་པར་འདོད་པ་ལུས་ལ་སོགས
པ་པ་ཡང་བསྒྲིབས་པ་དང་།མ་བསྒྲིབས་པ་དང་།གཡོ་བ་དང་།མི་གཡོ་བ་དང་།ཚོན་གྱིས་བསྒྱུར་བ་དང་།མ་བསྒྱུར་བ་དང་།ཚིག་པ་དང་མ་ཚིག་པ་ལ་སོགས་པ་མི་མཐུན་པའི་ཕྱོགས་གནས་པའི་རང་བཞིན་འཛིན་ན་གཅིག་པུའི་རང་བཞིན་དུ་རིགས་པར་འགྱུར།གལ་ཏེ་བསྒྲིབས་པ་ལ་སོགས
པ་དག་ཡན་ལག་རྣམས་ཀྱི་ཡིན་གྱི་ཡན་ལག་ཅན་གྱི་ནི་མ་ཡིན་ནོ་ཞེ་ན།ཅི་ཡན་ལག་ཅན་འདི་དག་དེ་དག་དང་འདུ་བ་མ་ཡིན་ནམ།འདི་དག་མ་ཡིན་ནོ།གལ་ཏེ་དེ་བདེན་དུ་གཞུག་ན་འོ་ན་བསྒྲིབས་པ་དང་།མ་བསྒྲིབས་པ་ཞེས་བྱ་བ་ལ་སོགས་པ་ཕན་ཚུན་མི་མཐུན་པ་རྐང་པ་དང་ལུས་ལ་སོགས
པའི་དངོས་པོའི་གཉིས་སུ་ཅིའི་ཕྱིར་མིག་གི་སྤྱོད་ཡུལ་དུ་མི་འགྱུར།གལ་ཏེ་དེ་དག་ཀྱང་དེའི་ཡིན་ནོ་ཞེ་ན།ཅི་ཡན་ལག་གཞན་དང་ལྡན་པ་ཉིད་དམ་དེ་ཉིད་དོ།།གཞན་དུ་ན་རགས་པ་གཅིག་པུར་མི་འགྱུར་རོ།འདི་ནི་དེ་བས་ཀྱང་ཆེས་རགས་ཏེ།ཡན་ལག་ལྷག་མ་རྣམས་དང་ལྡན་ན་ནི།དེ་རྣམ་པ་

དེ་ལྟ་བུའི་ཆོས་ཁོ་ནར་དམིགས་པར་འགྱུར་རོ།།འོན་ཀྱང་གང་ཐོག་མར་དེ་རྩོམ་པའམ།རགས་པ་གདགས་པའི་རྒྱུ་རྡུལ་ཕྲ་རབ་དོན་དམ་པ་གཅིག་པུའི་རང་བཞིན་དུ་འགྱུར་རོ།།དེ་ཡང་དེ་ལྟར་འགྱུར་བར་མི་རིགས་ཏེ།དེ་ཡང་འབྱང་བར་འགྱུར་ན་ནི
་ལྟར་གཟེགས་ཟན་པ་དག་ན་རེ།ཕྲད་དེ་ཚོགས་ནས་དགོས་པ་རྩོམ་མོ་ཞེས་ཟེར་བ་ལྟ་བུའམ།ཡང་ན་ཕན་ཚུན་མཐུས་འཛིན་གྱིས་མ་འབྱར་བའི་རང་བཞིན་པར་ཡོད་ཅིང་བསྐོར་བ་སྟེ།ཅི་ལྟར་ཁ་ཅིག་ན་རེ།ཐ་དད་ཕྱོགས་ནས་མང་པོ་དག།འགའ་ལ་ཀུན་ནས་བསྐོར་ཙམ་དུ།།བརྗོད་
་ཟད་ཀྱི་རྡུལ་དེ་ནི།།ཆ་ཤས་བཅས་པའི་བདག་ཉིད་མིན།།ཞེས་ཟེར་བ་ལྟ་བུའམ།ཡང་ན་མང་པོ་དག་པར་མེད་དེ།ཇི་ལྟར་རྡུལ་ཕྲ་རབ་རྣམས་མི་རེག་ཀྱང་བར་མེད་པས་རེག་པར་འདུ་ཤེས་སོ་ཞེས་བྱ་བ་ལྟ་བུ་ཡང་མི་རུང་སྟེ།རྣམ་པར་གཞག་པ་འདི་དག་ཐམས་ཅད་ནི་བརྟགས
་ཙམ་ཁོ་ནའི་སྙིང་པོར་ཟད་དོ།།བདག་ཉིད་ཐམས་ཅད་ཀྱིས་འབྱར་ན་ནི་རྫས་རྣམས་འདྲེས་པར་འགྱུར་ཏེ།རྡུལ་གྱི་རང་བཞིན་གཅིག་པུ་གང་གིས་འབྱར་བ་དེ་ཉིད་གཞན་དང་ཡང་འབྱར་བའི་ཕྱིར་རོ།།ཕྱོགས་གཅིག་གིས་འབྱར་ན་ནི་ཆ་ཤས་ཡོད་པར་འགྱུར་ཏེ།རང་བཞིན་གཞན་དང་གཞན
དག་གིས་རྡུལ་གཞན་དང་འབྱར་བའི་ཕྱིར་རོ།།བར་ཡོད་པ་ཡང་བར་དག་ཏུ་སྣང་བ་དང་མུན་པའི་རྡུལ་ཕྲ་རབ་རྣམས་ཀྱི་གོ་སྐབས་ཡོད་པར་འགྱུར་ཏེ།ཕྲག་ནི་མུན་པ་དང་སྣང་བའི་བདག་ཉིད་ཡིན་པའི་ཕྱིར་དེ་དག་དང་འབྱར་བར་འགྱུར་རོ།།བར་མེད་པའི་ཕྱོགས་ཀྱང་འབྱར་བའི་ཕྱོགས་དང་ཐ་དད་པ་མེད་པ་ཉིད་དེ།
བར་མེད་པ་ནི་ཕྲག་མེད་པའོ།།ཕྲད་པ་དང་འབྱར་བ་ཞེས་བྱ་བ་ནི་དོན་ཐ་དད་པ་མ་ཡིན་ཏེ།ཤིང་རྟ་ཆེན་པོ་རྣམས་ཀྱིས་ལམ་པོ་ཆེ་བཏོད་ཟིན་ཏོ།།དེ་ལྟ་ཡིན་ཡང་མདོར་བསྡུས་ཏེ་རྣམ་པར་བརྟག་པར་བྱའོ།།འབྱར་བ་དང་ནི་བསྐོར་བའམ།།བར་མེད་རྣམ་པར་གནས་ཀྱང་རུང་།།དབུས་གནས་རྡུལ་ཕྲན་རྡུལ་
གཅིག་ལ།།བལྟས་པའི་རང་བཞིན་གང་ཡིན་པ།།རྡུལ་ཕྲན་གཞན་ལ་ལྟ་བ་ཡང་།།དེ་ཉིད་གལ་ཏེ་ཡིན་བརྗོད་ན།།དེ་ལྟ་ཡིན་ནས་ཆུ་སོགས།།ཇི་ལྟར་རྒྱས་འགྱུར་མ་ཡིན་ནམ།།ཕྱོགས་གསུམ་ཆར་ཡང་ཕྱོགས་བཅུ་ན་རྣམ་པར་གནས་པའི་རྡུལ་ཕྲ་མོ་རྣམས་ཀྱི་དབུས་ན་གནས་པའི་རྡུལ་ཕྲ་

རབ་གང་ཡིན་པ་དེ་ཤར་ཕྱོགས་ན་གནས་པའི་རྡུལ་ཕྲ་རབ་ལ་བལྟས་པའི་རང་བཞིན་གང་ཡིན་པ་དེ་ཉིད་གལ་ཏེ་ཕྱོགས་ལྷག་མ་ན་རྣམ་པར་གནས་པའི་རྡུལ་ཕྲ་རབ་རྣམས་ལ་བལྟས་པ་ཡང་ཡིན་ན་ནི་དེའི་ཚེ་དེའི་རང་བཞིན་ལ་བལྟས་པ་ཉིད་ཀྱི་ཕྱིར་ཤར་ཕྱོགས་ན་གནས་པར་འདོད་པའི་རྡུལ་ཕྲ་མོ་ལྟ་བུའམ།ཤར
ཕྱོགས་ཀྱི་ཁང་པ་ལ་ཁང་པ་གཅིག་བལྟས་པ་ལྟ་བུར་ཕྱོགས་ལྷག་མ་གཞན་ན་གནས་པ་རྣམས་དོན་ཇི་ལྟ་བ་བཞིན་མི་འགྱུར་རོ།།དེ་ལྟ་བས་ན་ཤར་དང་ནུབ་ལ་སོགས་པའི་ཆ་ཅན་མི་གནས་པས་སའི་དཀྱིལ་འཁོར་ལ་སོགས་པ་གནས་པར་མི་འགྱུར་རོ།།ཅི་སྟེ་ཉེས་པ་འདིར་འགྱུར་དུ་འོང་ཞེས་ཏེ།
རྡུལ་ཕྲན་གཞན་ལ་ལྟ་བའི་ངོས།།གལ་ཏེ་གཞན་དུ་འདོད་ན་ནི།།གལ་ཏེ་དེ་ལྟ་ཡིན་ན།རབ་ཏུ་ཕྲ་རྡུལ་ཇི་ལྟ་བུ།།གཅིག་པུ་ཆ་ཤས་མེད་པར་འགྱུར།།ཕྱོགས་བཅུ་ན་རྣམ་པར་གནས་པའི་རྡུལ་ཕྲ་རབ་ཏུ་གྱུར་པའི་གྲངས་ཀྱི་རང་བཞིན་དང་ལྡན་པའི་ཕྱིར།འདི་ལྟར་གཅིག་པུ་རྣམ་པར་གཞག
པསྨྲོས་ཤིག།རང་བཞིན་ཐ་དད་པའི་མཚན་ཉིད་ཡིན་པས་དངོས་པོ་ཐ་དད་དེ།རྡུལ་ཕྲ་རབ་དེ་དག་ཀྱང་དེ་སྙེད་དུ་འགྱུར་རོ།།གང་གི་ཕྱིར་དེ་དག་ཀྱང་དེ་ལྟར།རྡུལ་ཕྲན་རང་བཞིན་མེད་གྲུབ་པ།།དེ་ཕྱིར་དམིགས་དང་རྫས་ལ་སོགས།།བདག་དང་གཞན་སྨྲས་མང་པོ་དག།རང་བཞིན་མེད་པར
མངོན་པ་ཡིན།།རྡུལ་ཕྲ་རབ་རྣམས་མེད་པ་ཉིད་དུ་ངེས་ན་རང་གི་སྡེ་པ་དག་མིག་དང་གཟུགས་དང་དེའི་རྣམ་པར་ཤེས་པ་ལ་སོགས་པ་དེ་ཁོ་ན་ཉིད་དུ་འདོད་པ་དང་།གཟེགས་ཟན་པ་ལ་སོགས་པས་སྨྲས་པའི་རྫས་དང་ཡོན་ཏན་ལ་སོགས་པ་བསྒྲིམ་མི་དགོས་པར་རང་བཞིན་གྱིས་སྟོང་པར་ངེས་སོ།།ཅི་འདི་
རྒྱལ་པོའི་བཀའ་འམ་ཞེ་ན།མ་ཡིན་ཏེ།དེ་ཡི་རང་བཞིན་དེས་བརྩམས་དང་།།དེ་ཡི་ཡོན་ཏན་དེ་ལས་བདག།དེ་ཡི་སྤྱི་དང་ཁྱད་པར་ཡང་།།དེ་དག་དེ་དང་ལྡན་པ་ཅན།།རང་གི་སྡེ་པ་དག་ནི་གཟུགས་ཅན་གྱི་ཁམས་བཅུ་པོ་དེ་དག་རྡུལ་ཕྲ་རབ་ལ་སོགས་པ་ཡིན་པར་བརྗོད་དེ།དེ་དག་དེ་མེད་ན་མི་རུང་ངོ་།།
འདི་ལྟར་མིག་དང་གཟུགས་རྣམས་ལ་བརྟེན་ནས་མིག་གི་རྣམ་པར་ཤེས་པ་འབྱུང་ངོ་ཞེས་བྱ་བ་ལ་སོགས་པ་དེ་ལ་བརྟེན་པ་དང་དམིགས་པ་རྣམ་པར་ཤེས་པའི་ཁམས་ལྔ་ཡང་དེ་མེད་ན་ཅི་ལ་བརྟེན་ཏེ་སྐྱེ་བར་